124 
ifølge mundtlig Meddelelse, til et Exemplar, der tilsendtes 
Konservator Scheel, uden at han dog nu mindes hvorfra. 
For nogle og tredive Aar siden fandt nuværende Hof- 
jægermester A. Brun den, ifølge Meddelelse til Udg., yng- 
lende i Heireskoven ved Kraagerup pr. Humlebæk i et hult 
Træ, hvor et Par, Ellekrager Aaret forud havde ynglet. Han 
tog to af Ungerne af Reden og opfødte dem i nogen Tid. 
Ifølge Konservator Conradsens Meddelelse er en Hun skudt 
i Fuglemose ved Vium pr. Viborg den 19%de Oktober 1870 
og et Individ skudt påa Bornholm den 24de August 1874. 
Om Foraaret ankommer den enkeltvis eller parvis, hvorimod 
den om Høsten undertiden træffes familievis. Den ophol- 
der sig da som oftest paa Marken, hvor den løber rask 
omkring med nedhængende. Vinger, bukker sig hyppigt og 
støder Næbet imod Jorden som om den støttede sig derved, 
medens den tillige slaaer Fjerbusken op og ned især naar 
den er angst og vil til at flyve. I Parringstiden seer man 
sjeldent Fuglen, som er meget sky og efterhaanden som 
man nærmer sig flygter videre og skriger fra et andet Sted. 
Dens Frygtsomhed og ængstelige Væsen gaaer saavidt, at 
endog den forbiflyvende Svale forskrækker den, saa at den 
farer sammen og udfolder sin Fjerbusk, for i næste Øieblik 
at slaae den sammen igjen, naar den mærker, at der Intet 
var paa Færde; kommer der uformodet en Due eller en an- 
den større Fugl, flygter den i et Nu ind imellem Grenene 
af det nærmeste Træ; kommer der pludseligt en Rovfugl, 
eller endog blot en Krage, medens den løber omkring, da 
trykker den sig til Jorden og. udbreder øieblikkeligt Hale og 
Vinger, saaledes at Spidserne af de sidste næsten berøre 
Halespidserne, og at de hvidbaandede Sving- og Halefjer 
omgive den som Straaler med koncentriske Ringe, idet den 
bøjer Hovedet tilbage og holder Næbet iveiret. Saalænge 
Faren endnu truer, forbliver den.i denne yderst mærkvær- 
dige Stilling, hvormed den formodenlig vil skuffe Fjenden 
for ikke at antages for et Bytte; thi nåar den ligger saa- 
"dj 
